Diari Oficial de la Generalitat Valenciana


Sumari del DOGV 5836, del 27-08-2008 (2008/8962)

Assumpte civil 000487/2005 R. Notificació a José Vicente Reig Verdú.
--------------------------------------------------------------------

### Dades del document

Número de DOGV
:   5836

Data del DOGV
:   27-08-2008

Secció del DOGV
:   IV. ADMINISTRACIÓ DE JUSTÍCIA

Número del document
:   2008/8962


Data del document
:   02-06-2008

Organisme emissor
:   Jutjat de Primera Instància Número 3 d'Alcoi

Tipus de document
:   Edicte

Descriptors 

:   * sistema judicial

Assumpte civil 000487/2005 R. Notificació a José Vicente Reig Verdú. [2008/8962]  
Assumpte civil 000487/2005 R.  
Óscar Daniel Ludeña Benítez, secretari judicial del Jutjat de Primera Instància número 3 d'Alcoi, mitjançant este edicte faig saber:  
Que en este Jutjat es tramita el procediment de demanda de divorci número 487/2005-R, seguit a instàncies de María Lirios Lázaro Satorre, contra José Vicente Reig Verdú, sent-ne part el Ministeri Fiscal, i en el qual s'ha dictat, en el dia de hui, la següent resolució que, literalment, diu així:  
«Dispositiva  
Que amb l'estimació íntegra de la demanda, decrete la dissolució per divorci del matrimoni celebrat el dia 7 de gener de 1989, entre María Lirios Lázaro Satorre i José Vicente Reig Verdú, amb l'adopció de les següents mesures definitives:  
- Atribució de la guarda i custòdia de la filla menor a la mare, María Lirios Lázaro Satorre, sent-ne la pàtria potestat exercida conjuntament per ambdós progenitors.  
- Establiment, a favor del pare, José Vicente Reig Verdú, i en relació amb la menor esmentada, del següent règim de visites: caps de setmana alterns, des de les 20.00 hores del divendres fins a les 20.00 hores del diumenge, i tots aquells altres que desitge, sempre que avise i es pose d'acord, prèviament, amb la mare, així com la meitat de les vacances escolars, les quals es concreten durant el període estival a 15 dies al mes de juliol i 15 al d'agost. Si hi ha discrepància sobre el període que cal gaudir, el pare triarà els anys parells i la mare els senars. La recollida i lliurament de la menor es farà al domicili matern.  
- No pertoca fer pronunciament sobre l'ús i gaudi del que va ser habitatge familiar, pel fet d'haver-se extingit el dret d'ús sobre este habitatge.  
- Fixació d'una pensió d'aliments, a favor dels fills, de 328,12 euros mensuals, que es pagarà mitjançant un ingrés al compte corrent en el qual es paga fins al moment, per mesos anticipats, dins dels cinc primers dies de cada mes, i s'actualitzarà al mes de gener de cada any d'acord amb l'índex de preus al consum que publica l'Institut Nacional d'Estadística. Les despeses extraordinàries es pagaran per ambdós progenitors, a mitges.  
No pertoca la condemna en costes de cap dels litigants.  
Notifiqueu esta sentència a les parts (per edictes al demandat rebel) i feu-los saber que esta sentència no és ferma i la manera d'impugnació.  
Una vegada ferma esta resolució, remeteu-ne una testimoniança al Registre Civil on conste inscrit el matrimoni (Registre Civil d'Alcoi), a l'efecte de la inscripció marginal.  
Manera d'impugnació. Mitjançant un recurs d'apel·lació davant l'Audiència Provincial (art. 455 LEC). El recurs es prepararà a través d'escrit presentat en este Jutjat en el termini de cinc dies hàbils, comptadors des de l'endemà de la notificació.  
Ho mana i firma M.ª del Pilar Sebastián Benito, jutge del Jutjat de Primera Instància i Instrucció número 3 d'Alcoi».   
Atés el desconeixement de l'actual domicili o residència de la part demandada, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació d'este edicte per a portar a efecte la diligència de notificació.  
Alcoi, 2 de juny de 2008.- El secretari judicial: Óscar Daniel Ludeña Benítez.